প্যালাডিয়াম(II) সালফেট

প্যালাডিয়াম(II) সালফেট একটি অজৈব যৌগ যার রাসায়নিক সংকেত PdSO4 । এটি প্যালাডিয়াম, গন্ধক তথা সালফার এবং অক্সিজেনের একটি যৌগ। এটি একটি জলগ্রাহী লাল-বাদামী রঙের কঠিন পদার্থ। এর সাথে দুই অণু জল যুক্ত হয়ে সোদক  PdSO4·2H 2O গঠন করে। 

 প্রস্তুতি 
নাইট্রিক অ্যাসিডের উপস্থিতিতে গরম ঘন সালফিউরিক অ্যাসিডের সঙ্গে প্যালাডিয়াম ধাতুর বিক্রিয়া করে প্যালাডিয়াম(II) সালফেট তৈরি করা হয়: 

ডাইমিথাইলফরমামাইড দ্রবণে প্যালেডিয়াম(II) সালফাইড এবং অক্সিজেনের বিক্রিয়ার মাধ্যমেও প্যালাডিয়াম(II) সালফেট তৈরি করা যায়।

এছাড়া প্যালাডিয়াম (II) হাইড্রক্সাইড সঙ্গে সালফিউরিক অ্যাসিডের বিক্রিয়া করে প্যালাডিয়াম(II) সালফেট তৈরি করা যেতে পারে:

 ধর্ম 
প্যালাডিয়াম(II) সালফেট জলের থেকে ৪.২ গুণ ভারী। এর ঘনত্ব ৪.২ গ্রাম/সিসি। অনার্দ্র প্যালেডিয়াম(II) সালফেট বাতাসের জলীয় বাষ্প শোষণ করতে পারে। তখন এটি একটি সবুজ-বাদামী রঙের ডাইহাইড্রেট তৈরি করে। ২০২ ডিগ্রি সেলসিয়াস তাপমাত্রায় প্যালাডিয়াম(II) সালফেটের ডাইহাইড্রেট লবণকে উত্তপ্ত করলে অনার্দ্র রূপটি ফিরে আসে।

৫২৫ ডিগ্রি সেলসিয়াস তাপমাত্রায় অনার্দ্র প্যালেডিয়াম(II) সালফেট আবার ভেঙ্গে গিয়ে প্যালেডিয়াম(II) অক্সাইডে পরিণত হয় এবং সালফার ট্রাইঅক্সাইড নিঃসরণ করে: 



 ব্যবহার 
প্যালাডিয়াম(II) সালফেট বিভিন্ন রাসায়নিক বিক্রিয়া, যেমন - হাইড্রোজেনেশন, ক্রস-কাপলিং বিক্রিয়া এবং কার্বোনিল যৌগ সংশ্লেষণে অনুঘটক বা বিকারক হিসাবে ব্যবহৃত হয়। জৈব রসায়নে অ্যালকোহল, অ্যালডিহাইড, কিটোন এবং অন্যান্য কার্যকরী গ্রুপগুলির সংশ্লেষণে প্যালাডিয়াম(II) সালফেটের ব্যবহার দেখা যায়।

 তথ্যসূত্র 

বিষয়শ্রেণী:সালফেট
বিষয়শ্রেণী:প্যালাডিয়াম যৌগ